
Бүген Татарстан Республикасы Хөкүмәте Йортында Татарстан Республикасы Президенты Рөстәм Миңнеханов рәислегендә В.Д.Шашин ис. «Татнефть» ГАҖ Директорлар советының чираттагы утырышы узды.

Утырышта 2021 елның 9 ае эчендә компания бюджеты үтәлеше нәтиҗәләре каралды, агымдагы елның ноябренә бюджет расланды.

Утырышта катнашучылар карбон эзен киметү буенча компаниянең стратегик инициативаларын гамәлгә ашыру турында мәгълүмат тыңладылар. «Татнефть» төркеме буенча парник газлары чыгару белән идарә итү системасы ISO 14001 экологик менеджмент таләпләрен исәпкә алып төзелде. Максатчан күрсәткечләргә ирешү турыдан-туры һәм турыдан-туры булмаган ташлауларны киметү, җитештерүнең энергия нәтиҗәлелеген арттыру, компенсация чараларын гамәлгә ашыру буенча технологик карарлар нигезендә гамәлгә ашырыла. Компания, аерым алганда, яңартыла торган энергия чыганакларын куллану, углекислый газны тоту һәм күмү технологияләрен (CCUS) карый.

Парник газлары чыгару буенча хисаплар ISO 14064 таләпләренә туры китереп формалаштырыла һәм верификация уза.

Директорлар советы компаниягә КПЭ системасын кертү барышын һәм аның климат үзгәрешен булдырмау максатларын исәпкә алып мотивация системасы белән интеграциясен хуплады. Бу юнәлештә эш дәвам итәчәк.

Шулай ук директорлар советында «Татнефть» төркеменең 2022 елга финанс-хуҗалык эшчәнлеге фаразы каралды һәм аның Россия Федерациясе Икътисадый үсеш министрлыгы фаразларына нигезләнгән параметрлары кабул ителде.
Рөстәм Миңнеханов «Татнефть» ГАҖ Директорлар советының чираттагы утырышын уздырды